CELEX: 62015CN0606
Language: hr
Date: 2015-11-17 00:00:00
Title: Predmet C-606/15: Tužba podnesena 17. studenoga 2015. – Europska komisija protiv Češke Republike

25.1.2016   
            
            
               HR
            
            
               Službeni list Europske unije
            
            
               C 27/22
            
         Tužba podnesena 17. studenoga 2015. – Europska komisija protiv Češke Republike
   (Predmet C-606/15)
   (2016/C 027/26)
   Jezik postupka: češki
   
      Stranke
   
   
      Tužitelj: Europska komisija (zastupnici: Z. Malůšková, J. Hottiaux, agenti)
   
      Tuženik: Češka Republika
   
      Tužbeni zahtjev
   
   Tužitelj od Suda zahtijeva da:
   
               —
            
            
               utvrdi da je:
               
                           —
                        
                        
                           time što je povjerila istražnom tijelu funkciju nadzora nad željezničkim sustavom, Češka Republika povrijedila obveze koje ima na temelju članka 19. stavka 1. Direktive 2004/49/EZ;
                        
                     
                           —
                        
                        
                           time što je propustila osigurati da istražno tijelo započne s istragom najkasnije tjedan dana nakon primitka izvješća o nesreći ili poremećaju, Češka Republika povrijedila obveze koje ima na temelju članka 21. stavka 3. Direktive 2004/49/EZ;
                        
                     
                           —
                        
                        
                           time što je propustila osigurati da se konačno izvješće o istrazi dostavi odgovarajućim stranama navedenima u članku 22. stavku 3. Direktive 2004/49/EZ, Češka Republika povrijedila obveze koje ima na temelju članka 23. stavka 2. Direktive 2004/49/EZ;
                        
                     
                           —
                        
                        
                           time što je propustila osigurati da se istražno tijelo oglasi o sigurnosnim preporukama tijela nadležnog za sigurnost, Češka Republika povrijedila obveze koje ima na temelju članka 25. stavka 2. Direktive 2004/49/EZ;
                        
                     
                           —
                        
                        
                           time što je propustila uspostaviti obvezu tijela nadležnog za sigurnost da poduzme mjere kako bi se osiguralo da se sigurnosne preporuke uredno uzimaju u obzir i da se u skladu s njima djeluje, Češka Republika povrijedila obveze koje ima na temelju članka 25. stavka 2. Direktive 2004/49/EZ;
                        
                     
                           —
                        
                        
                           time što je propustila uspostaviti obvezu tijela nadležnog za sigurnost da barem jednom godišnje izvijesti o poduzetim ili planiranim mjerama u vezi sa sigurnosnim preporukama, Češka Republika povrijedila obveze koje ima na temelju članka 25. stavka 3. Direktive 2004/49/EZ;
                        
                     
         
               —
            
            
               naloži Češkoj Republici snošenje troškova.
            
         
      Tužbeni razlozi i glavni argumenti
   
   U prilog osnovanosti svojeg zahtjeva, Komisija ističe sljedeće argumente:
   Do 30. lipnja 2015., kad je rok iz obrazloženog mišljenja istekao, Češka Republika nije obavijestila o ikakvim izmjenama svojeg nacionalnog zakonodavstva kako bi osigurala usklađenost s člankom 19. stavkom 1., člankom 21. stavkom 3., člankom 23. stavkom 2. i člankom 25. stavcima 2. i 3. Direktive 2004/49/EZ (1).
   
      (1)  Direktiva 2004/49/EZ Europskog parlamenta i Vijeća od 29. travnja 2004. o sigurnosti željeznica Zajednice i izmjeni Direktive Vijeća 95/18/EZ o izdavanju dozvola za obavljanje usluga u željezničkom prijevozu i Direktive 2001/14/EZ o dodjeli željezničkog infrastrukturnog kapaciteta i ubiranju pristojbi za korištenje željezničke infrastrukture i dodjeli rješenja o sigurnosti (Direktiva o sigurnosti željeznice) (SL 2004 L 164, str. 44., ispravak SL 2004 L 220, str. 16.) (SL, posebno izdanje na hrvatskom jeziku, poglavlje 7., svezak 5., str. 45.)